Yasin

Yâsîn (Arabies: يٰسٓ, "Jaasien") is die 36ste soera, of hoofstuk, van die Koran. Dit bevat 83 ajat, of verse, en is vermoedelik in Mekka aan Mohammed geopenbaar. Sommige geleerders glo vers 12 kom uit die Medinese tydperk.Joseph E.B. Lumbard, "Introduction to Sūrat Yā Sīn", in The Study Quran red. S.H. Nasr, Caner Dagli, Maria Dakake, Joseph Lumbard en Mohammed Rustom (HarperOne, 2015), p. 1069. Hoewel die soera in djoes 22 begin, kom die grootste deel in djoes 23 voor.

Opsomming
Dié soera begin met die allegoriese letters (muqattaʿat) jaasien (jaa, sien). Hoewel die betekenis van die letters hoofsaaklik onbekend is, debatteer Moslemse akademici daaroor. Een van die vertolkings is dat dit "O mens!" beteken en na Mohammed verwys, want die verse wat daarop volg, word vertaal as: "By die Qur’ãn, vol van wysheid! U is inderdaad een van die boodskappers".What is the meaning of the word Yasin? https://questionsonislam.com/question/what-meaning-word-yasinDie Heilige Quran. In Afrikaans vertaal deur Imam M.A. Baker. Uitgegee deur IDM (Islamic Dawah Movement of Southern Africa) Publications. ISBN 978-0-620-60451-2

Die fokus van die hoofstuk is om die Koran te vestig as 'n goddelike bron, en dit waarsku diegene wat God se openbaringe bespot en hardkoppig is. Dit vertel van die strawwe wat vorige generasies ongelowiges moes verduur as 'n waarkuwing vir huidige en toekomstige generasies. Die soera vertel ook van God se soewereiniteit soos gesien kan word in sy skeppings en van die herrysenis.

Verwysings

Skakels
Surat Yasin
Surat Yasin Terjemahan Indonesia

Kategorie:Hoofstukke van die Koran